|  |
| --- |
| Α′ ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. ΠΕΙΡΑΙΑ**“ΡΗΓΑΣ ΦΕΡΑΙΟΣ”**ΤΖΑΒΕΛΛΑ ΚΑΙ ΑΛΕΞΑΝΔΡΟΥ 1, ΠΕΙΡΑΙΑΣ 18533 **e-mail:** **info@rigasfereospeiraias.gr** **http://www.rfp.gr** |



 ΠΕΙΡΑΙΑΣ 08/12/2022, Α.Π: 92

ΠΡΟΣ: ΤΑ ΜΕΛΗ ΤΟΥ ΣΥΛΛΟΓΟΥ

**Μονιμοποίηση τώρα όλων των νεοδιόριστων – Καμιά ανάκληση μονιμοποίησης!**

**Δευτέρα 12 Δεκέμβρη - Πανελλαδική μέρα δράσης στο ΥΠΑΙΘ στις 2μμ.**

*Συναδέλφοι, συναδέλφισσες,*

Στις 28/11/22 η υφυπουργός Παιδείας, Ζ. Μακρή, ανακοίνωσε ότι **οι σύννομες διαπιστωτικές πράξεις μονιμοποίησης των δόκιμων εκπαιδευτικών και μελών ΕΕΠ-ΕΒΠ, που εξέδωσαν πρόσφατα Διευθύνσεις Εκπαίδευσης** -μεταξύ των οποίων και η Διεύθυνση Πειραιά-, **είναι άκυρες και πρόκειται να ανακληθούν, ενώ αρκετές Διευθύνσεις Εκπαίδευσης (Α/θμιας & Β/θμιας) είτε κωλυσιεργούν είτε αρνούνται να προχωρήσουν στις πράξεις μονιμοποίησης των νεοδιόριστων του 2020!** Συγχρόνως, διατυμπάνισε την επιδίωξη του ΥΠΑΙΘ **να συνδέσει τη μονιμοποίηση των νεοδιόριστων με την ατομική αξιολόγηση, ώστε να εφαρμοστούν οι διατάξεις του αντιεκπαιδευτικού νόμου 4823/2021.** Μάλιστα, πριν λίγες μέρες ψήφισαν και την τροπολογία-τραγέλαφο σύμφωνα με την οποία οι νεοδιόριστοι είναι ικανοί να γίνουν διευθυντές, **όχι όμως και να μονιμοποιηθούν!**

Ενώ δεκαετίες τώρα οι μονιμοποιήσεις γίνονται σύμφωνα με τον Υπαλληλικό Κώδικα (παρ.3 του άρθρου 40, του Ν.3528/2007), τώρα Διευθύνσεις Εκπαίδευσης και το ΥΠΑΙΘ **κρατούν σε ομηρία χιλιάδες εκπαιδευτικούς ΕΑΕ**, εκπαιδευτικούς οι οποίοι επί δέκα-δεκαπέντε χρόνια ως αναπληρωτές κράτησαν όρθιο το δημόσιο σχολείο από άκρη σε άκρη σε όλη τη χώρα.

Παράλληλα, το ΥΠΑΙΘ ανακοίνωσε **εξαντλητική υποχρεωτική εισαγωγική επιμόρφωση** για τους νεοδιόριστους της ΕΑΕ και της γενικής του 2021 εκτός ωραρίου εργασίας, καταπατώντας όλα τα εργασιακά δικαιώματα.

Αυτό που επιδιώκεται είναι η απόλυτη υποταγή-πειθάρχηση των νέων συναδέλφων του κλάδου αλλά και το άνοιγμα του ασκού του Αιόλου **για την ατομική αξιολόγηση στο σύνολο των εκπαιδευτικών.**

**Καμία ανοχή στον εκβιασμό της ατομικής αξιολόγησης για τη μονιμοποίηση των νεοδιόριστων!**

**Μονιμοποίηση όλων τώρα!**

**ΟΛΟΙ – ΟΛΕΣ ΤΗ ΔΕΥΤΕΡΑ 12/12 ΣΤΟ ΥΠ. ΠΑΙΔΕΙΑΣ στις 2 μμ.**

**Για τη συμμετοχή στην κινητοποίηση κηρύσσουμε 1 ώρα διευκολυντική στάση εργασίας (12.30-13.30)**

|  |  |  |
| --- | --- | --- |
| σάρωση0002Ο ΠΡΟΕΔΡΟΣΜΑΡΙΟΣ ΧΑΔΟΥΛΗΣ  | rigas ferraios 2.jpgΓΙΑ ΤΟ Δ.Σ. | Ο ΓΕΝ. ΓΡΑΜΜΑΤΕΑΣσάρωση0001ΣΩΤΗΡΗΣ ΚΑΡΛΗΣ |